Ĉiniĥa Insularo

La insularo Chinijo [ĉinIĥo] en la hispana aŭ Ĉiniĥa Insularo estas insularo situanta en la nordorienta parto de Kanarioj, pli precize norde de pli granda insulo nome Lanzarote. La insularo inkludas la insulojn de Montaña Clara, Alegranza, Graciosa, Roque del Este, Roque del Oeste kaj diversajn insulojn de vulkana deveno.

La areo entute ampleksas 192.7 km². La Graciosa estas la ununura loĝata insulo, ĝia populacio estas ĉirkaŭ 600. La aliaj kvar, neloĝataj insuletoj apartenas al la municipo de Teguise, provinco La Palmoj.

Oni proklamis naturan parkon nome Parque natural del Archipiélago Chinijo en 1986. La areo de la natura parko koincidas kun tiu de separate markata marrezervejo. La EU proklamis la teritorion kiel speciala protektareo por birdoj en 1994.

 Eksteraj ligiloj 
 Insularo Chinijo 

Kategorio:Insularoj en la Atlantiko
Kategorio:Insuloj de Kanarioj
Kategorio:Naciaj parkoj de Hispanio
Kategorio:Marrezervejoj